Balisara

Ang balisara (, , ) na may pangalang pag-agham na Harpactes ardens ay isang espesye ng ibon sa pamilyang Trogonidae. Dahil sa balahibo nito at mga kulay, pangunahing kinakabit ito sa mitikong Ibong Adarna nula sa mga tulang epiko. Endemiko ito sa Pilipinas.

Paglalarawan
Kulay itim ang ulo at lalamunan at bughaw ang mukha ng mga lalaki. Kulay kayumanggi naman ang manta at leeg nito habang mapusyaw na kayumanggi ang puwitan na may mapupula-pulang kayumangging buntot. Mapusyaw na kulay abo hanggang kulay rosas ang dibdib, na may isang pulang linya sa dibdib at mas maputlang pula sa ilalim ng dibdib. Mas hindi matindi ang kulay sa mga babae.

Tirahan
Sa subtropikal o mamasa-masang tropikal na kagubatan sa kapatagan o mamasa-masang tropikal na mabundok na kagubatan ang tirahan nila. Karaniwan silang matatagpuan sa kagubatan na nag-iisa o magkapares na nakadapo sa 5 hanggang 10 metro mula sa lupa sa isang madilim na pahingaan sa isang baging o sanga sa mga halamanan.

Pagpaparami
Ginagawa nila ang kanilang pugad sa isang butas ng isang patay na puno, anim na metro ang taas. Tatlo ang dami ng itlog.

Mga sanggunian

Ibon